ஆனாலும் வேலை நேரத்தில் தூங்குவது தவறு என்ற கொள்கையுடையவன் நான் என்பது உங்களுக்கு தெரியும். ஆதலால் நான் அவர்களை அதிக நேரம் தூங்க விடுவது இல்லை. வெறும் ஒரு மணி நேரத்தில் அவர்களை எழுப்பி அனுப்பிவிடுவேன். என்ன இருந்தாலும் கடமை முக்கியமல்லவா? ஆதலால் அவர்கள் சென்ற சில மணிநேரத்திற்குள் நானும் ஸ்டேஷனுக்குப் போய் சேர்ந்துவிடுவேன். இந்த கடமை உணர்ச்சியை பாராட்டும் பக்குவம், நீங்கள் அனுப்பிய அந்த மூன்று அதிகாரிகளுக்கில்லை. உங்களுக்கு கண்டிப்பாக இருக்குமென்பது எனக்கு தெரியும்.